Tagalog | CA Bridge: Prevent Overdose With Fentanyl Test Strips | May 2022 Iwasan ang Pagka-overdose Gamit ang Mga Fentanyl Test Strip Suriin ang inyong mga gamot kung may fentanyl upang mabawasan ang panganib sa pagka-overdose. Tiyaking alam ninyo kung ano ang nangyayari sa inyong katawan. Ang fentanyl ay karaniwan sa mga gamot sa California, at dumarami ang mga pagka-overdose sa fentanyl. Ang fentanyl ay isang mas malakas na opioid kaysa sa heroin at pinapataas nito ang pagkakataong ma-overdose. Kung minsan, ang fentanyl ay ibinebenta bilang fentanyl. Sa iba pang pagkakataon, ihinahalo ito sa mga gamot tulad ng coke, crack, heroin, o mga pressed pill. Imposibleng matukoy kung may fentanyl sa isang gamot sa pamamagitan ng hitsura, amoy, pakiramdam, o lasa nito. Mga Pangkalahatang Pag-iingat Palaging gawin ang mga hakbang na ito kapag gumagamit ng mga gamot, sa tingin man ninyo ay may fentanyl sa inyong mga gamot. - Magdala ng naloxone - Gamitin nang may kasamang kaibigan na maaaring tumawag sa 911 at magbigay ng naloxone - Magsalitan kung sakaling may ma-overdose - Magsimula sa mas maliit kaysa sa normal na dosis upang masubukan ang lakas. Maghintay bago gumamit ng mas marami. - Kung hindi kayo makakagamit nang may kasamang kaibigan, tumawag sa Never Use Alone (800) 484-3731. Ang isang operator na walang stigma ay mananatili sa linya at tatawag sa 911 kung huminto kayo sa pagtugon. Kung sinasadya ninyong gumamit ng fentanyl: Ang paggamit nang may kasamang kaibigan at naloxone ay makakatulong na mapanatili kayong ligtas. Ang fentanyl ay napakalakas at mahirap makuha ang dosis na gusto ninyo. Kung plano ninyong gumamit ng fentanyl, maging mas maingat at sundin ang mga pangkalahatang pag-iingat sa itaas. Kung hindi ninyo sinasadyang gumamit ng fentanyl: Ang pagsusuri sa inyong mga gamot ay makakatulong sa inyong manatiling ligtas. Sundin ang mga pangkalahatang pag-iingat sa itaas. • Kung positibo ang mga resulta: Inirerekomenda naming huwag gamitin ang mga gamot. Hindi masasabi sa inyo ng pagsusuri kung gaano karaming fentanyl ang nasa mga gamot. Kung negatibo ang mga resulta: Hindi perpekto ang mga fentanyl test strip. Palaging ipagpalagay na may fentanyl o iba pang malakas na gamot ang mga ito. Cooker Test Strip Malinis na tubig Pagpili Kung Paano Susuriin ang Inyong Mga Gamot • Mas ligtas: Tunawin ang lahat ng gamot at suriin ang likido. Nakakatulong sa pagtunaw ang init at paghahalo. Ang pagdaragdag ng Vitamin C sa crack cocaine ay makakatulong sa pagtunaw dito. Pagkatapos ng pagsusuri, iturok o inumin ang likido. Hindi gaanong ligtas: Pagsusuri lang ng natirang gamot sa baggie, sa cooker, o bahagi ng tableta. Maaaring magnegatibo ang pagsusuri, kahit na may fentanyl, dahil hindi ito pantay na nahahalo sa mga tableta o pulbos. Para sa meth o ecstasy: Tunawin ang humigit-kumulang 5 mg na meth o ecstasy sa hindi bababa sa 6mL na tubig (tingnan ang larawan para sa Opsyon 1 sa ibaba). Kung positibo ang pagsusuri, magdagdag pa ng 1 tsp (5mL) na tubig sa mga natunaw na gamot at muling suriin.
1. Ihanda ang Supply 2. Suriin ang Supply Opsyon 1: Pagsusuri sa inyong buong supply ● Mainam na suriin ang lahat ng inyong gamot. Kung hindi ninyo magagawa iyon at pulbos ang susuriin ninyo, gumamit ng 5mg gaya ng nakalarawan. Pulbusin ang tableta o bato. ● Maglagay ng humigit-kumulang 5 mg na pulbos sa cooker (humigit-kumulang ang dami na kinakailangan upang matakpan ang kalahati ng buhok ni Abe Lincoln sa barya). Opsyon 2: Pagsusuri sa natira o bahagi ng tableta o bato ● Pulbusin ang bahagi ng tableta o bato (laktawan kung susuriin mo ang natira). Ilagay ang pulbos sa cooker. ● Magdagdag ng 1 tsp (5 mL) na malinis na tubig sa cooker at haluin nang mabuti. Hawakan ang solid na asul na dulo ng strip at ilubog sa tubig ang wavy na linya sa dulo ng test strip sa loob ng 15 segundo. Magdagdag ng 1 tsp (5mL) na malinis na tubig sa cooker at haluin nang mabuti. 3. Maghintay 4. Basahin ang Mga Resulta Positibo sa Fentanyl Negatibo sa Fentanyl Fentanyl test trip. Website ng Los Angeles Blade. Na-access noong Enero 2022. Ilatag ang strip sa patag at non absorbent na surface. Maghintay nang 2 minuto hanggang sa lumabas ang mga linya sa gitna. Basahin ang mga resulta ng inyong pagsusuri at sumangguni sa pahina 1 para sa mga hakbang pangkaligtasan. Isang pulang linya = Positibo sa fentanyl. Dalawang pulang linya (gaano man kalabo) = Negatibo sa fentanyl. Mag-ingat. Walang pulang linya = Error sa pagsusuri/invalid na pagsusuri. Ulitin ang pagsusuri gamit ang bagong strip. Ang pulang linya sa itaas (pinakamalapit sa solid na asul) ay dapat palaging lalabas sa strip. Kung hindi ito lalabas, invalid ang pagsusuri. Ulitin ang pagsusuri gamit ang bagong strip. Huwag gumamit ng test strip nang higit sa isang beses. Ang CA Bridge ay isang programa ng Public Health Institute. © 2022, California Department of Health Care Services. Available ang content sa ilalim ng Creative Commons 4.0 International (CC BY-NC-ND 4.0).